O‘g‘irlik qilgan o‘quvchilar qo‘lga olindi

Jizzax shahrida shu yil 11 avgust kuni noma'lum shaxslar Obod mahallasida joylashgan “Asr” qahvaxonasi oldida O‘.S. tomonidan qarovsiz qoldirilgan “Neksiya” rusumli avtomashinasi yukxonasidan 2 mln. 400 ming so‘m puli, haydovchilik guvohnomasi va avtomashina hujjatlarini o‘g‘irlab ketganlar.
Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar bermoqda.
Ko‘rilgan choralar natijasida ushbu jinoyatni Sh.Saydullayev ko‘chasida yashovchi, Jizzax transport sanoat kasb-hunar kolleji 2-bosqich o‘quvchisi I.A. va  Farg‘ona ko‘chasida yashovchi, Toshkent temir yo‘llari kasb-hunar kolleji 3-bosqich o‘quvchisi, Sh.B. sodir etganliklari aniqlanib, ushlanganlar.